b'\n_START_ARTICLE_\nStanko \xc5\xbdivic\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je obiskoval v Lo\xc5\xbeah pri Vipavi in gori\xc5\xa1kem Alojzijevi\xc5\xa1\xc4\x8du, tu tudi gimnazijo, ki pa jo je kon\xc4\x8dal v Brescii. Teologijo je \xc5\xa1tudiral v Padovi in jo kon\xc4\x8dal z disertacijo o redovnici Ivanki Krem\xc5\xbear. Ma\xc5\xa1ni\xc5\xa1ko posve\xc4\x8denje je prejel 29. junija 1948. Do svojega prihoda v Trst je bil vedno profesor knji\xc5\xbeevnosti na srednjih \xc5\xa1olah Salezijanske dru\xc5\xbebe: 1941-1944 Pordenone, 1948-1949 Este pri Padovi, 1950-1963 ponovno v Pordenone, 1964-1965 v Cison di Valmarino in 1966-1977 Mogliano Veneto, kjer je bil nekaj let tudi ravnatelj \xc5\xa1ole. Leta 1978 je pri\xc5\xa1el v Trst v salezijansko \xc5\xbeupnijo sv. Janeza Bosca. Tu je postal spovednik in \xc5\xbeupni\xc5\xa1ki pomo\xc4\x8dnik za slovenske vernike. 15. januarja 1981 je prevzel isto slu\xc5\xbebo tudi v \xc5\xbeupniji sv. Vincenca v Trstu.'